Maak 'n holte in die middel van die meel-mengsel en voeg die water bietjie vir bietjie by. Moenie al die water op 'n slag byvoeg nie.
Sprinkel meel op 'n skoon werksoppervlak en plaas die deeg daarop. Voeg nog 'n bietjie meel by indien die deeg te nat voel.
Sit die deeg 'n in skoon bak en bedek met 'n lap. Laat dit rys vir ongeveer 35-40 minute of tot die deeg verdubbel het.
Knie die deeg af op 'n meelbestrooide oppervlakte en maak worsbroodjie rolletjies, groot genoeg vir die wors.
Verhit die kookolie in 'n kastrol. Wanneer die olie warm is, sit 'n vetkoek-rolletjie in, verlaag die hitte en laat dit aan albei kante verbruin en heeltemal deur gaar word. Herhaal die proses met al die rolletjies. Maak seker dat die olie elke keer warm genoeg is wanneer jy die volgende rolletjies in die pot sit. Jy kan ook 'n diepbraai toestel gebruik indien jy dit het.
Sny die gaar vetkoek broodrolletjie oop, sit 'n gaar stuk Ouma se boerewors in en skep lekker baie van die smoor oor.